3003/1948 Ú. l. I
Vyhláška ministra zahraničných vecí, ktorou sa vyhlasuje rozhodnutie Smiešanej komisie Československo-maďarskej pre výmenu obyvateľstva číslo 58.

3003.
VYHLÁŠKA
ministra zahraničných vecí
zo dňa 30. októbra 1948,
ktorou sa vyhlasuje rozhodnutie Smiešanej komisie Československo-maďarskej pre výmenu obyvateľstva číslo 58.

Vyhlasujem rozhodnutie číslo 58 Smiešanej komisie zriadenej podľa Dohody uzavretej medzi Československou republikou a Maďarskom o výmene obyvateľstva zo dňa 27. februára 1946, publikovanej pod č. 145/46 Sb.
Podotýkam, že rozhodnutia tejto Smiešanej komisie sú povinné obe smluvné strany podľa. ustanovenia článku XI., ods. 3 Dohody vykonať.

Minister zahraničných vecí:
Dr. V. Clementis v. r.


Československo-maďarská Smiešaná komisia pre výmenu obyvateľstva vyniesla dňa 19. októbra 1948 v Budapešti toto
rozhodnutie číslo 58
o vyplácaní sociálnej podpory.
I.
(1) Sociálna podpora prislúcha, počínajúc dňom 15. mája 1946, všetkým bývalým československým verejným zamestnancom maďarskej národnosti, ktorí pri obnovení československej verejnej správy boli na dnešnom území Československa vo verejných službách, holi však prepustení, počítajúc v to aj pensistov, vdovy, ako aj ostatných na vydržovanie oprávnených pozostalých.
(2) Ustanovenie ods. 1 sa vzťahuje aj na duchovných.
(3) Osobám, ktoré sa presídlily podľa Dohody o výmene obyvateľstva (v to rátajúc aj rozhodnutie číslo 47), prislúcha sociálna podpora iba do dňa presídlenia.
(4) Pokiaľ toto rozhodnutie neustanovuje inak, platia pre sociálne podpory platné československé predpisy.
(5) Ustanovenia tohto rozhodnutia platia pre nepresídlencov iba dovtedy, kým všeobecnou úpravou statného občianstva osôb maďarskej národnosti v Československu nebude vec inak riešená.
II.
(1) Dosial’ nevyplatená sociálna podpora, prislúchajúca osobám už presídleným, bude poukázaná do 30 dní odo dňa účinnosti tohto rozhodnutia spôsobom uvedeným v rozhodnutí číslo 54.
(2) O poukaz nedoplatku môže žiadať oprávnený sám, alebo v jeho mene maďarský Zmocnenec v Bratislave. K žiadosti treba pripojiť potvrdenie Osídľovacieho úradu pre Slovensko o tom, že oprávnený sa už presídlil. Osídľovací úrad pre Slovensko je povinný potvrdenie vystaviť do 8 dní cd predloženia žiadosti.
(3) Oprávnené osoby, ktoré už boly presídlené, môžu žiadať, aby nedoplatok bol vyplatený ich zmocnencovi v Československu. K takejto žiadosti treba pripojiť zmocnenie, overené súdom alebo verejným notárom.
(4) Osobám, ktoré sa ešte nepresídlily, treba vyplatiť už sročné a dosial’ nevyplatené sumy pri najbližšom výplatnom termíne; ďalšie sročné sumy treba vyplatiť v riadnych výplatných termínoch.
Dôvody:
V Protokole k Dohode o výmene obyvateľstva sa československá vláda zaviazala poskytnúť verejným zamestnancom maďarskej národnosti sociálnu podporu v takej miere, aby ich existenčné minimum bolo zaistené. Na vykonanie tohto ustanovenia vyniesla Smiešaná komisia toto rozhodnutie.
Z osôb spadajúcich pod ustanovenia Dohody o výmene obyvateľstva vzťahujú sa ustanovenia tohto rozhodnutia len na osoby určené na presídlenie podľa článku V. Dohody.
Maďarská složka sa však pridržiava svojho stanoviska uplatňovaného už na rokovaniach, že ustanovenia tohto rozhodnutia sa vzťahujú aj na osoby uvedené v druhej vete článku VIII. Dohody, a mieni znova predniesť v Smiešanej komisii takéto nesenie tejto otázky.
Složky sa shodujú v tom, že pokiaľ osobám, spadajúcim pod ustanovenia druhej vety čl. VIII. Dohody bola sociálna podpora už poukázaná, nemôže byť žiadaná zpäť.
Složky sa ďalej shodujú v tom, že za československých verejných zamestnancov nemožno považovať osoby, ktoré prijala maďarská správa po 2. novembri 1938.
V Budapešti dňa 19. októbra 1948.
Za čs. složku:
Dr. Pohánka v. r.
Dr. Záturecký v. r.
Za maďarskú složku:
Dr. Bólya v. r.
Dr. Zsolt v. r.